Bekzod Mamatkulov. Bekzod Akmalovich Mamatqulov (Бекзод Акмалович Маматқулов) – oʻzbekistonlik tadbirkor va jamoat arbobi. BMB Holding kompaniyasi asoschisi, kuzatuv kengashi raisi. Biografiyasi. 1981-yil 4-sentyabr kuni Jizzax viloyatida tugʻilgan. 2003-yilda Toshkent yuridik universitetini tugatgan. Davlat idoralarida rahbarlik lavozimlarda faoliyat yuritgan. 2016-yilda BMB Trade Group investitsion shirkatiga asos solgan. Keyinchalik shirkatning nomi BMB Holding deb oʻzgartirilgan. 2021-yilda oʻz shirkati homiyligida „BMB“ futzal klubini taʼsis etgan va 2024-yil 25-dekabrgacha klub prezidenti boʻlgan. Shu kuni prezidentlikni Aziz Mamatkulovga topshirgan. 2021-yilda futzal boʻyicha yoshlar oʻrtasida oʻtkazib kelinayotgan BMB kubogi musobaqasiga asos solgan. 2024-yil 25-dekabr kuni Oʻzbekiston futzal federatsiyasiga prezident etib saylandi. Mukofotlari. 2022-yil 19-avgustda „Faol tadbirkor“ koʻkrak nishoni bilan taqdirlangan. 2023-yil 18-avgustda Oʻzbekistonda tadbirkorlar kuni munosabati bilan, Prezident farmoniga muvofiq, Doʻstlik ordeni berilgan.